[ca] Les malalties oncològiques i hematològiques pediàtriques són malalties poc freqüents i que tenen un impacte rellevant tant en la vida dels pacients i com en la vida de les famílies, afectant de manera considerable la seva qualitat de vida. Aquests pacients tenen un risc augmentat de presentar reaccions adverses a medicaments, ja sigui per la pròpia malaltia, per l'exposició a un nombre important de fàrmacs utilitzats en el tractament i/o el tipus de fàrmacs (quimioteràpics, antibiòtics, ansiolítics i analgèsics, etc). A més, en ocasions l'evidència de l'eficàcia i seguretat dels tractaments prové de dades extrapolades d'estudis en adults, i aquest aspecte pot generar incertesa sobre el balanç benefici - risc en la població pediàtrica. Identificada una població susceptible a presentar un risc augmentat de reaccions adverses a medicaments, es va procedir a dur a terme dos estudis independents. - En primer lloc, es va dissenyar i dur a terme un estudi observacional i prospectiu que va fer un seguiment de 72 pacients exposats a un o més fàrmacs d'especial interès utilitzats per a tractar malalties oncològiques i hematològiques pediàtriques. Es va dur a terme un estudi descriptiu dels pacients, dels fàrmacs i de les reaccions adverses a medicaments presentades, i es va calcular el risc en aquells fàrmacs més freqüentment utilitzats. La malaltia més freqüentment tractada va ser la leucèmia limfoblàstica aguda, els fàrmacs més freqüentment prescrits van ser tioguanina i pegaspargasa, i les reaccions adverses més freqüents van consistir en alteracions hematològiques i infeccions. Es va confirmar un augment del risc de reaccions adverses amb l'ús de tioguanina, pegaspargasa i rituximab. - En segon lloc, es va dur a terme una revisió sistemàtica sobre estudis observacionals en oncologia i hematologia pediàtrica publicats fins al desembre de 2020 amb l'objectiu d'analitzar la metodologia i els resultats clínics dels estudis obtinguts. Es van recollir 14 estudis que van complir els criteris d'inclusió i exclusió, i es va confirmar l'elevada heterogeneïtat dels estudis a nivell metodològic i clínic. Aquestes troballes reforcen la idea que cal estimular la recerca en aquest camp de coneixement i seria desitjable disposar d'unes pautes estandarditzades que permetin una metodologia i anàlisi homogènia.

[en] Paediatric oncological and haematological diseases are rare diseases that have a significant impact on the patients' lives and their families, significantly affecting their quality of life. These patients have an increased risk of presenting adverse drug reactions, either because of the disease itself, because of the exposure to a significant number of drugs used in the treatment and/or the type of drugs (chemotherapy, antibiotics, anxiolytics and analgesics, etc.). In addition, sometimes the evidence of the effectiveness and safety of treatments comes from data extrapolated from studies in adults, and this can generate uncertainty about the benefit-risk balance in the paediatric population. Once a population susceptible to an increased risk of adverse drug reactions had been identified, two independent studies were designed and carried out. - First, an observational and prospective study was carried out and followed 72 patients exposed to one or more drugs of special interest used to treat paediatric oncological and haematological diseases. A descriptive descriptive analysis of the patients, the drugs prescribed and the adverse drug reactions presented was made, and the risk was calculated for those drugs most frequently used. The most frequently treated disease was acute lymphoblastic leukemia, the most commonly prescribed drugs were thioguanine and pegaspargase, and the most commonly observed adverse reactions consisted of hematological alterations and infections. An increased risk of adverse reactions was confirmed with the use of thioguanine, pegaspargase and rituximab. - Secondly, a systematic review was carried out on observational studies in paediatric oncology and haematology published up to December 2020 with the aim of analyzing the methodology and clinical results of the studies obtained. Fourteen studies that met the inclusion and exclusion criteria were collected, and a high heterogeneity of the studies at the methodological and clinical aspects was confirmed. These findings reinforce the idea that it is necessary to stimulate research in this field of knowledge and it would be desirable to have standardized guidelines that allow a homogeneous methodology and analysis.